Ana Ivanovićová

Ana Ivanovićová () (* 6. november 1987, Belehrad, Srbsko) je bývalá srbská profesionálna tenistka. V roku 2007 sa opakovane prebojovala do záverečných kôl grandslamových turnajov, v roku 2008 sa dočkala prvého triumfu na French Open. Dňa 9. júna 2008 bola po prvýkrát klasifikovaná v rebríčku WTA na 1. mieste. Počas svojej kariéry vyhrala 9 turnajov WTA v dvojhre. Kariéru ukončila dňa 28. decembra 2016.

 Kariéra 

Začiatky Ivanovičovej kariéry neboli ľahké vinou náletov NATO na Srbsko v roku 1999, keď musela trénovať skoro ráno a dokonca v zime v opustenom bazéne. Do profesionálneho tenisu vstúpila v roku 2004, v ktorom sa jej podarilo prebojovať do finále wimbledonskej juniorky a vyhrala všetky štyri turnaje ITF, ktorých sa zúčastnila. Vo WTA Tour prekvapila víťazstvom nad Golovinovou a tuhým odporom proti Venus Williamsovej v Zürichu a hneď potom postupom do štvrťfinále v Luxemburgu.

V roku 2005 po prvýkrát vyhrala profesionálny turnaj v dvojhre v austrálskej Canberre a najviac sa o nej hovorilo po výhre nad domácou favoritkou Mauresmovou na French Open, kde postúpila až do štvrťfinále. Sezónu uzavrela na 16. mieste vo svetovom rebríčku. O rok neskôr sa ale posunula iba o dve miesta vyššie, keď síce dokázala vyhrať turnaj v Montreale (vo finále porazila Hingisovú 6:2 a 6:3), ale na druhej strane niekoľkokrát vypadla hneď v prvom kole a časť sezóny vynechala kvôli vracajúcemu sa zraneniu ramena.

 Grandslamový prielom – 2007 
Ani začiatok roku 2007 nevyšiel podľa jej predstáv. Keď vypadla z Australian Open v treťom kole, na svojej webovej stránke oznámila, že sa rozchádza so svojim dlhoročným trénerom Davidom Taylorom. Napriek tomu aj na ďalších turnajoch našla svoje premožiteľky už v úvodných kolách, s výnimkou turnaja v Tokiu, kde prehrala s Hingisovou až vo finále. Príjemnou zmenou pre ňu bol začiatok antukovej sezóny. V Berlíne zvíťazila na turnaji najvyššej kategórie WTA Tour s Ruskou Kuznecovovou, a to napriek zraneniu členka, kvôli ktorému musela neskôr vynechať turnaj v Ríme. Na French Open ale dorazila ako viac než mesiac neporazená a neporaziteľnosť si tam udržala až do finále, v ktorom ale vôbec nestačila na Justine Heninovú a prehrala 1:6 a 2:6. Svoje vystúpenie potom komentovala: Mojim cieľom je vyhrávať grandslamové turnaje a raz sa stať svetovou jednotkou. Ale musím sa naučiť zvládať tlak. Myslím, že som na dobrej ceste.Ivanovičová: Dostala jsem lekci, iDNES, 9.6.2007

Na úspech z Paríža nadviazala aj vo Wimbledone, kde vo štvrťfinále vyradila Nicole Vaidišovú a až v semifinále vypadla s Venus Williamsovou.

 Súkromný život 
Ivanovičová žije oficiálne v Bazileji. Jej matka je právnička, otec podnikateľ a má mladšieho brata. V roku 2016 skončila kariéru a vydala sa za Bastiana Schweinsteigera

Okrem tenisových zápasov sa nevyhýbala príležitostiam v modelingu http://sport.idnes.cz/vitezstvi-i-nahe-telo-prichazi-ivanovicova-fed-/tenis.asp?c=A070529_234404_tenis_no Vítězství i nahé tělo. Přichází Ivanovičová], zpráva iDNES, 30.5.2007 a uvažovala o kariére televíznej moderátorky.Ani Federer to nemá jisté…, magazín Tenis, č. 7/2005, čiastočne online

 Finálové účasti na turnajoch WTA (13) 

 Dvojhra - výhry (9) 
Č.DátumTurnajPovrchSúperka vo fináleSkóre 1. 15. január 2005 Canberra, Austrália tvrdý  Melinda Czinková 7-5, 6-1 2. 20. august 2006 Montreal, Kanada tvrdý  Martina Hingisová 6-2, 6-3 3. 13. máj 2007 Berlín, Nemecko antuka  Svetlana Kuznecovová 3-6, 6-4, 7-64 4. 12. august 2007 Los Angeles, USA tvrdý  Nadia Petrovová 7-5, 6-4 5. 30. september 2007 Luxembourg, Luxembursko tvrdý  Daniela Hantuchová 3-6, 6-4, 6-4 6. 23. marec 2008 Indian Wells, USA tvrdý  Svetlana Kuznecovová 6–4, 6–3 7. 7. jún 2008 French Open, Francúzsko antuka  Dinara Safinová 6–4, 6–3 8. 26. október 2008 Linz, Rakúsko tvrdý  Vera Zvonariovová 6-2, 6-1 9. 17. október 2010 Linz, Rakúsko tvrdý  Patty Schnyderová 6-1, 6-2

 Dvojhra - prehry (4) 
Č.DátumTurnajPovrchSúperka vo fináleSkóre 1. 4. február 2007 Tokio, Japonsko koberec  Martina Hingisová 6-4, 6-2 2. 9. jún 2007 French Open, Francúzsko antuka  Justine Heninová 6-1, 6-2 3. 26. január 2008 Australian Open, Austrália tvrdý  Maria Šarapovová 7-5, 6-3 4. 22. marec 2009 Indian Wells, USA tvrdý  Vera Igorevna Zvonariovová 7-65, 6-2

 Štvorhra - prehry (1) 
Č.DátumTurnajPovrchPartnerSúperi vo fináleSkóre 1. 24. jún 2006 's-Hertogenbosch, Holandsko tráva  Maria Kirilenková  Čeng Ťie Jen C’ 3-6  6-2  6-2

 Referencie 

 Iné projekty 

 Externé odkazy 
 oficiálna stránka Any Ivanovićovej /

Kategória:Narodenia v 1987
Kategória:Srbskí tenisti
Kategória:Víťazi French Open
Kategória:Srbskí olympionici
Kategória:Tenisti na Letných olympijských hrách 2016